Predkladacia správa

Vypracovanie systému finančného riadenia štrukturálnych fondov bolo jednou zo základných podmienok stanovených Európskou komisiou v rámci Negociačnej kapitoly 21 – Regionálna politika a koordinácia štrukturálnych nástrojov. 
Koncepcia systému finančného riadenia štrukturálnych fondov v rámci programového obdobia 2004 – 2006 bola schválená uznesením vlády č. 1030/2002 zo dňa 18. 09. 2002. 
Koncepcia systému finančného riadenia štrukturálnych fondov, verzia 7.0 bola schválená ministrom financií SR a vydaná s platnosťou od 01.04.2008. Predkladaná verzia 7.1 predstavuje dodatok k tomuto materiálu. 
Úpravy v Koncepcii systému finančného riadenia štrukturálnych fondov na programové obdobie 2004 – 2006 sa týkajú najmä:

-	predĺženia oprávneného obdobia do 30. júna 2009,
-	chronologického spracovávania žiadostí o platbu, tak ako boli zaregistrované riadiacim orgánom.
Cieľom koncepcie je zabezpečiť efektívny systém  finančného riadenia štrukturálnych fondov v súlade s platnými právnymi predpismi Európskych spoločenstiev a Slovenskej republiky. Systém finančného riadenia je základným predpokladom poskytovania finančných prostriedkov ES pre spoločné programy, ktoré sú realizované v rámci štrukturálnych fondov v nadväznosti na Európskou komisiou schválené programové dokumenty. 
Materiál sa nevzťahuje na ostatné procesy riadenia štrukturálnych fondov, ktoré sú metodicky upravené Ministerstvom výstavby a regionálneho rozvoja SR a následnú finančnú kontrolu, ktorú usmerňuje sekcia auditu a kontroly Ministerstva financií SR.
Predkladaný materiál nemá dopad na štátny rozpočet a nemá negatívny dopad na podnikateľskú sféru, životné prostredie a zamestnanosť.

Materiál nadobúda platnosť 29. 12. 2008